Na yanke hukunci kan takarar Buhari a 2019 — Aisha Buhari - BBC News Hausa
Na yanke hukunci kan takarar Buhari a 2019 — Aisha Buhari
https://www.bbc.com/hausa/37629318
Hirar BBC ta musamman da Aisha Buhari
Mai dakin shugaban Najeriya, Aisha Buhari, ta ce, ta riga ta yanke hukunci kan ko mijinta zai sake tsayawa takara a 2019.
A wata kebantacciyar hira da ta yi da BBC, Aisha Buhari, ta kara da cewa shugaba Buharin ya yi watsi da wasu 'ya'yan jam'iyyar APC wadanda suka sha wahala da mijin nata a lokacin gangamin yakin zabe.
Hajiya Aisha, ta ce lamarin ya sa ana samun rabuwar kawuna tsakanin 'yan jam'iyyar.
Ta kara da cewa, "Wadanda ba su yi wahala ba; wadanda ko katin zabe ba su da shi su suka zauna a kan mutane suke yin komai da komai. Abin da nake guje musu (su manyan APC) shi ne boren da mutum miliyan 15 za su yi".
Image caption Mutane da dama na zargin gwamnatin Shugaba Buhari da rashin sanin alkibla
Sai ku kasance tare da mu a shirinmu na safe ranar Juma'a domin jin hukuncin da ta yanke da ma cikakkiyar hirarmu da ita.
Wasu daga cikin tambayoyin da Naziru Mikailu ya yiwa Aisha Buhari:
Zargin karkatar da kayan tallafi ga 'yan gudun hijira a Borno
Su wane ne mutanen da suka kewaye Shugaba Buhari?
Anya Shugaba Buhari ne ke jan ragamar gwamnatin kuwa?
Kin yarda da abin da mutane ke cewa wasu 'yan tsirarun mutane ne ke tafiyar da gwamnati?
Ko ya gaya mata cewa zai tsaya takara a zaben 2019
Idan zai tsaya za ta goyi bayansa?
Su wanene wadanda aka yi watsi da su a APC?
Ya za ki kwatanta rayuwarku kafin ku hau mulki da kuma yanzu?
Kamar sa'o'i nawa kike iya samu a rana tare da mai gidanki?
Shin kin shaida masa cewa akwai matsala a tafiyar nan?
Me za ta ce game korafin da ake yi cewa tana yawan tafiye-tafiye?
A ina take samun kudaden da take gudanar da ayyukan ofis dinta?
Kada ku manta za ku iya kallo da sauraren hirar a talabijin da shafunmu na intanet, bbchausa.com